Държавен вестник, бр. 21, 2020 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  21
пространява извън определения от създателя 
на финансовия инструмент целеви пазар или 
да разшири стратегията за разпространение 
на създателя на финансовия инструмент. 
(3) Инвестиционният посредник не е длъ­
жен да предоставя информация за продажбите 
извън положителния целеви пазар на създателя 
на финансовия инструмент, ако тези продажби 
са за целите на диверсификация и хеджиране и 
ако все още са подходящи предвид портфейла 
на клиента и на хеджирания риск. 
(4) Инвестиционният посредник е длъжен 
да предоставя информация за продажбите на 
отрицателния целеви пазар на създателя на 
финансовия инструмент, включително ако тези 
продажби са за целите на диверсификация и 
хеджиране.“
§ 15. В чл. 30, в основния текст думата 
„предлагат“ се заменя с „разпространяват“.
§ 16. В глава трета се създава раздел IV:
„Раздел IV
Други изисквания за управление на продукти
Чл. 30а. (1) При верига от инвестиционни 
посредници всеки от инвестиционните посред­
ници по веригата определя целевия пазар, 
като отчита крайния клиент.
(2) Професионален клиент, съответно 
приемлива насрещна страна, когато купува 
продукт с намерение да го продаде на други 
клиенти, като по този начин действа като 
свързващо звено във веригата от инвести-
ционни посредници, не се разглежда като 
краен клиент.
(3) В случаите по ал. 2 професионалният 
клиент, съответно приемливата насрещна 
страна, спазва изискванията, които са при-
ложими за инвестиционен посредник, който 
възнамерява да разпространява финансови 
инструменти, тъй като действа в качеството 
на такъв инвестиционен посредник.
(4) Професионален клиент, съответно 
приемлива насрещна страна, когато купува 
продукт с намерение да го продаде на други 
клиенти, но преди това прави промени в 
него, следва да спазва изискванията, които 
са приложими за инвестиционен посредник, 
който създава финансови инструменти, и за 
инвестиционен посредник, който възнамерява 
да разпространява финансови инструменти.
Чл. 30б. (1) Инвестиционният посредник, 
когато определя целевия пазар, преценява 
дали съответната категория клиенти му 
позволява да прави предположения относно 
знанията и опита на крайните клиенти. Той 
отчита разликите в знанията на непрофесио-
налните клиенти, професионалните клиенти 
и приемливите насрещни страни. Той отчита 
и разграничението между лицата по раздел I 
на приложението по § 1, т. 10 от допълнител-
ните разпоредби на ЗПФИ и лицата по т. 1 
на раздел II на приложението по § 1, т. 10 от 
допълнителните разпоредби на ЗПФИ, като 
не може да приеме, че последните притежават 
знания и опит, които са сравними с първите 
лица.
(2) Инвестиционният посредник може да 
допусне, че професионалните клиенти раз-
полагат с необходимите знания и опит, за да 
разберат рисковете, свързани с определени 
продукти или услуги, за които са били кла-
сифицирани като професионални клиенти.“
§ 17. Параграф 1 от допълнителните раз-
поредби се изменя така:
„§ 1. По смисъла на тази наредба:
1. „Договор за финансово обезпечение с 
прехвърляне на собствеността върху обезпе-
чението“ е прехвърлителен договор по сми-
съла на чл. 2, ал. 2 от Закона за договорите 
за финансово обезпечение.
2. „Създаване на финансови инструменти“ 
е създаване, разработване, емитиране и/или 
проектиране на финансови инструменти, както 
и предоставяне на съвети на корпоративни 
емитенти относно пускане на нов финансов 
инструмент. Създаване на финансови ин-
струменти е налице и когато някое от тези 
действия се извършва в сътрудничество между 
две или повече лица. 
3. „Разпространение на финансови инстру-
менти“ е разпространение (дистрибутиране), 
предлагане, препоръчване или продаване на 
финансови инструменти, независимо дали са 
създадени от лицето, което ги разпространява, 
или от трето лице.“
§ 18. В заключителните разпоредби се 
правят следните изменения и допълнения:
1. Наименованието „Заключителни разпо-
редби“ се изменя така: „Преходни и заклю-
чителни разпоредби“.
2. Създава се § 2а:
„§ 2а. (1) Изискванията за управление на 
продукти не се прилагат за продукти, които 
са създадени и разпространени преди 3 яну-
ари 2018 г. 
(2) За продуктите, които са създадени 
преди 3 януари 2018 г., но се разпространяват 
до клиентите след 3 януари 2018 г., инвести-
ционният посредник, който ги е създал, оп-
ределя целевия пазар за тях при извършване 
на периодичния преглед на продуктите. За 
продуктите по изречение първо се прилагат 
и изискванията за управление на продукти, 
отнасящи се до лицата, които разпространяват 
финансови инструменти, продукти и услуги.“
3. В § 3 след думите „на основание“ се 
добавя „чл. 4а, ал. 2“ и се поставя запетая.
Заключителна разпоредба
§ 19. Наредбата е приета с Решение № 208-Н
от 5.03.2020 г. на Комисията за финансов 
надзор.
Председател: 
Бойко Атанасов
2302